《二月十九日请张学士苏提学洪方伯同饮席中联句送谢长史》
明代·祁顺

雨馀南浦绿波生，缱绻难为送别情。贾谊素闻藩国重，仲舒终是宦途轻。

慈闱碧水丹山近，心事青天白日明。忠孝怜君能两尽，乾坤休更问谁名。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。